EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve märts 2024 nr

Liikluspinna Staadioni tänav ruumikuju muutmine

ning uuele liikluspinnale kohanime Rõõmu tänav määramine

Ruumiandmete seaduse § 44 punkti 1 kohaselt liikluspind on tee (nt tänav, allee, põik jne), mille nime kasutatakse teiste aadressiobjektide aadressis.

Vastavalt riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 4 lõikele 1, lõike 2 punktile 2 ja lõikele 3 samaliigiliste nimeobjektide ruumikujud ei või kattuda. Kui tee või liikluspind ei vasta nimetatud nõudele, tuleb seda käsitleda mitme eraldi objektina ja määrata erinevad kohanimed.

Kohtla-Järve linnas asuv liikluspind Staadioni tänav ei vasta ülaltoodud nõuetele kuna koosneb kahest eraldi osast ja on ristikujuline.

2. novembril 2023 a. otsustas Kohtla-Järve Linnavalitsuse nimekomisjon muuta Staadioni tänava ruumikuju ning määrata uuele liikluspinnale kohanime Noole tänav. Pärast omanike teavitamist aadresside muutmisest olid enamik neist selle vastu. Nendele ei sobinud tänava nimi ja numeratsioon. Eelnevate omanike soovidega arvestades tegi infotöötluse vanemspetsialist nendele ettepaneku valida uue tänavanime. Tänava uueks nimeks valiti Rõõmu tänav ning kinnitati otsus Kohtla-Järve Linnavalitsuse nimekomisjoni 22. veebruari 2024. a protokolliga nr 1.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 22. veebruaril 2024. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 10. märts 2024. a. Antud aja jooksul on laekunud ettepanekuid, märkusi ega vastuväiteid….**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punktide 1 ja 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Muuta Kohtla-Järve linnas Kukruse linnaosas liikluspinna *Staadioni tänav* ruumikuju ning määrata uuele liikluspinnale kohanime *Rõõmu tänav* vastavalt lisale.
2. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Henri Kaselo Anna Generalova

linnapea linnasekretär

**\*punasega kirjutatud tekst võib muuta**